[14] Otrossí por fazer onrra e merçed a los cavalleros que nos fizieremos o nuestro fijo heredero, o a los que dieremos en esta razon nuestras cartas que son nuestros vassallos, si alguno fiziesse alguna cosa porque mereciesse en el cuerpo justiçia de muerte o de estemamiento, tenemos por bien e mandamos que si non matare seyendo en tregua o sobre salvo o non fiziere trayción o aleve, e matare en otra guisa o fiziere cos porque deva morir o aver otra justiçia en el cuerpo, quel recabde e que nos lo envien dezir, e nos enviarles emos mandar aquello que tovieremos por bien e por derecho.